Title: N á v r h
Author: MPSVaR
Last saved by: spano

Predkladacia správa

	Návrh zákona, ktorým sa mení  a dopĺňa zákon č. 281/2002 Z. z. o prídavku na dieťa a o príspevku k prídavku na dieťa vypracovalo Ministerstvo práce, sociálnych vecí a rodiny Slovenskej republiky mimo Plánu legislatívnych úloh vlády na rok 2002 a na základe návrhu uznesenia vlády Slovenskej republiky k zmenám legislatívnych noriem podmieňujúcich návrh štátneho rozpočtu na rok 2003 (úloha A.12.).
	Cieľom  návrhu je,  s prihliadnutím na obmedzené možnosti štátneho rozpočtu na rok 2003, upraviť sumy  prídavku na dieťa  a príspevku k prídavku na dieťa, ako aj  posunúť valorizáciu týchto  súm od septembra 2004. Ďalej sa návrhom  zabezpečuje  úprava mechanizmu zvýšenia prídavku na dieťa, ktoré sa sústavne  pripravuje na povolanie štúdiom na strednej škole.